ชูครอบครัวอบอุ่นสู่ความปรองดองสังคม
อดุลย์ ย้ำพ่อแม่เป็นแบบอย่างที่ดีให้ลูกหลาน สร้างเครือข่ายพึ่งพา,พล.ต.อ.อดุลย์ แสงสิงแก้ว รมว.การพัฒนาสังคมและความมั่นคงของมนุษย์ (พม.) กล่าวในพิธีเปิดงานวันแห่งครอบครัวประจำปี 2558 ภายใต้ แนวคิด ความปรองดองเริ่มต้นได้ที่ครอบครัว จัดโดยกรมกิจการสตรีและสถาบันครอบครัว (สค.) ว่า วันที่ 14 เม.ย. ของทุกปี เป็นวันแห่งครอบครัว ปัจจุบันสถานการณ์ทางเศรษฐกิจ สังคมวัฒนธรรม และเทคโนโลยี ที่เปลี่ยนแปลงส่งผลกระทบต่อวิธีคิดและการดำเนินชีวิตของสมาชิกในครอบครัว การไม่ทำตามบทบาทหน้าที่ของสมาชิก ไม่มีการสื่อสารที่ดีในครอบครัวและใช้ความรุนแรงในการตัดสินปัญหา ปัญหาดังกล่าวได้บั่นทอนความมั่นคงของครอบครัว ทั้งนี้ ครอบครัวที่อบอุ่นร่มเย็นจะส่งผลให้สมาชิกในครอบครัวมีภูมิคุ้มกันที่ดี ทุกภาคส่วนจึงไม่ควรละเลยเพิกเฉยต่อปัญหาต่างๆที่มีผลกระทบต่อครอบครัว ทั้งนี้ แม้ ครอบครัวเป็นเพียงหน่วยเล็กๆ แต่เป็นจุดเริ่มที่สำคัญในการทำให้ประเทศเข้มแข็งและเจริญก้าวหน้า ซึ่งรัฐบาลให้ความสำคัญในการบูรณาการทุกกระทรวง ด้านสังคมเพื่อพัฒนาคนทุกช่วงวัย และนำสู่การสร้างครอบครัวที่มีคุณภาพ ทั้งนี้ ผู้นำครอบครัว พ่อแม่ต้องเป็นแบบอย่างที่ดีให้ลูกหลาน ไม่ว่าจะเป็นเรื่องความขยันหมั่นเพียร ความซื่อตรง ความรับผิดชอบ รวมถึงการบริหารให้เวลาสร้างความรักความอบอุ่นในครอบครัว สิ่งเหล่านี้นำไปสู่การสร้างความปรองดอง ในสังคม เพราะเมื่อครอบครัวดีก็จะไม่เกิดความรุนแรงในงาน พล.ต.อ.อดุลย์ได้เป็นประธานมอบโล่เกียรติคุณแก่ครอบครัวร่มเย็น หน่วยงานส่งเสริมสถาบันครอบครัว และสื่อส่งเสริมสถาบันครอบครัวจำนวน 139 รางวัล อาทิ ครอบครัวนายชนาธิป สรงกระสินธ์ หรือเมสซี่เจ ครอบครัวนายไตรภพและนางพิจิตรา ลิมปพัทธ์ และครอบครัวนายรัฐธีร์และ นางณัฐสินี โกศลพศิษฐ์ พ่อแม่น้องณัฐชา เป็นต้น,ด้านนายสมชาย เจริญอำนวยสุข อธิบดี สค. กล่าวว่า ความอบอุ่นของครอบครัวเกิดจากการทำบทบาทหน้าที่ของตนเองอย่างเหมาะสม มีการสื่อสารในเชิงบวกและใช้เวลาร่วมกันอย่างสร้างสรรค์ นอกจากนี้ ครอบครัวควรสร้างเครือข่ายทางสังคมที่ดีเพื่อเกื้อหนุนช่วยเหลือพึ่งพากันและกัน.
พล.ต.อ.อดุลย์ แสงสิงแก้ว รมว.การพัฒนาสังคมและความมั่นคงของมนุษย์ (พม.) กล่าวในพิธีเปิดงานวันแห่งครอบครัวประจำปี 2558 ภายใต้ แนวคิด ความปรองดองเริ่มต้นได้ที่ครอบครัว
อดุลย์ แสงสิงแก้ว,ความปรองดอง,พิจิตรา ลิมปพัทธ์,สมชาย เจริญอำนวยสุข,ครอบครัว,เศรษฐกิจ,ข่าว,ข่าวการศึกษา,ไทยรัฐฉบับพิมพ์